**MEGÁLLAPODÁS**

**1.sz. módosítása**

**VÍZIKÖZMŰ INGYENES ÁTRUHÁZÁSÁRÓL**

amely létrejött egyrészről

**Heves Megyei Vízmű Zártkörűen Működő Részvénytársaság**

székhely: 3300 Eger, Hadnagy utca 2.

cégjegyzékszám: 10-10-020086

adószám: 11164810-2-10

képviseli: Sasvári Szilárd vezérigazgató

mint átruházó (a továbbiakban: **Átruházó**)

másrészről

**Eger MJ Város** **Önkormányzata**

székhely: 3300 Eger, Dobó tér 2.

törzskönyvi szám: 729325

adószám: 15729325-2-10

képviseli: Vágner Ákos polgármester

mint átvevő (a továbbiakban: **Átvevő,** együttesen: **Felek**) között az alulírott napon, az alábbi feltételekkel.

1. Felek rögzítik, hogy közöttük 2024. 12. 19. napján a Víziközmű-fejlesztési és Ellentételezési Alapról szóló 24/2023. (XII. 13.) EM rendelet 5. § (1) bekezdése alapján a rendelet 2. melléklete szerinti, a víziközmű szolgáltató által elkülönítetten kezelt, és kizárólag a víziközművek fenntartására fordítható összeg felhasználására, valamint az Önkormányzat részére térítésmentesen történő tulajdonba adására vonatkozóan Megállapodás (a továbbiakban: szerződés) jött létre Eger településen 2024. évben megvalósított beruházások, víziközmű létesítmények kivitelezése tárgyában.
2. Felek egyező szándékkal módosítják az 1. pontban körülírt szerződés 1.1 pontját tekintettel arra, hogy az ***Eger, SZA-1 Szennyvízátemelő gépészeti és építészeti rekonstrukciója*** megnevezésű vagyonelem nem Eger Megyei Jogú Város Önkormányzatának tulajdonában áll.
3. Felek megállapodnak, hogy a szerződés 1.1. pontját az alábbiak szerint módosítják:

Átruházó a Víziközmű-fejlesztési és Ellentételezési Alapról szóló 24/2023. (XII.13.) EM rendelet 5.§ (1) bekezdésében bekezdése alapján a rendelet 2. melléklete szerinti, a víziközmű szolgáltató által elkülönítetten kezelt, és kizárólag a víziközművek fenntartására fordítható összeg terhére **Eger településen az alább felsorolt beruházásokat,** víziközmű létesítmények kivitelezését valósította meg:

* Eger, Vitkovics u. ivóvízvezeték rekonstrukció 273 m D 90 KPE
* Eger, Nyíl u.-Kilián u. DN 400 ivóvízvezeték befűzése DN 300 KPE csővel, 4 db csomópont rekonstrukció
* Déli vízmű rekonstrukció
* Eger, Bástya u. ivóvíz vezeték rekonstrukció
* Eger Pozsonyi u. szennyvíz csatorna rekonstrukció
* Eger északi kutak kútfejgépészet rekonstrukció
* Eger, Darvas u. ivóvíz vezeték rekonstrukció
* Eger városban ivóvíz házibekötés rekonstrukció (több helyszínen)
* Eger, szennyvíztisztító telep gépészeti rekonstrukció
* Eger városban szennyvíztisztító aknák rekonstrukciója
* Eger Telekesi u. 70 fm DN200 ivóvíz vezeték rekonstrukció
* Eger, Cifrakapu u. 136. ivóvíz bekötővezeték rekonstrukció
* Eger, Leányka u. 5560. HRSZ vízmű területen napelem kiépítése
* Eger, Árok köz, 60 fm, DN80 AC vezeték rekonstrukciójára
* Eger, Károlyi Mihály utca 100 fm DN80 AC vezeték rekonstrukciójára
* Eger, Felvég u., Szarvaskői út csomóponti aknák rekonstrukciója
* Eger, Honfoglalás utca 231 fm DN 80 AC vezeték, és házi bekötések rekonstrukciója
* Eger, Szaicz Leó utca 143 fm DN 80 AC vezeték, és házi bekötések rekonstrukciója
* Eger, Maklári út 164. Tűzcsap és házi bekötés rekonstrukció

1. Az eredeti szerződés jelen módosítással nem érintett részei változatlan tartalommal és szövegezéssel hatályukban fennmaradnak.
2. Felek rögzítik, hogy jelen szerződésmódosítás a Szerződés aláírásának időpontjára visszamenőleges hatállyal lép hatályba.
3. Felek jelen szerződésmódosítást, mint akaratukkal mindenben megegyezőt, elolvasás és értelmezés után helybenhagyólag aláírják.
4. Jelen megállapodás 4 eredeti példányban készült, amelyből 2 példány az Átruházót, 2 példány pedig az Átvevőt illeti meg.
5. A jelen megállapodást a Felek elolvasták, az abban foglaltakat mindenre kiterjedően megismerték, magukra nézve kifejezetten elfogadták, ezért azt – az Átvevő részéről Eger MJV Önkormányzata Közgyűlésének jóváhagyó döntését követően - jóváhagyólag írják alá, az alulírott helyen és napon.

Eger, 2025. ……………………………. ……………………………….

|  |  |
| --- | --- |
| …………………………………………………….  Heves Megyei Vízmű Zrt.  képviseletében:  Sasvári Szilárd  vezérigazgató  átruházó | …………………………………………………….  Eger Megyei Jogú Város Önkormányzata  képviseletében:  Vágner Ákos  polgármester  átvevő |